
				   OPĆINSKOM SUDU U ŠIROKOM BRIJEGU        


Na temelju čl. 45. st. 2. t. h) i  čl. 241. st. 1. ZKP-a F BiH, podižem


O P  T  U  Ž  N  I  C  U

Protiv:
L. L. rođen … godine u M., RH.

D a   j e:
Dana 14.10.2025. godine oko 18:50 sati u P., protivno članku 4 Zakona o sprječavanju i suzbijanju zloupotrebe opojnih droga („Službeni glasnik BiH“, broj: 8/06), svjestan da se radi o opojnog drogi i da je neovlašteno posjeduje, htijući to, držao je prozirnu pvc vrećicu s N.N. grama opojne droge cannabis, koja se nalazi na Popisu opojnih droga, psihotropnih tvari, biljaka iz kojih se može dobiti opojna droga i prekursora, a koju drogu je dobrovoljno predao policijskim službenicima, kada su ga zaustavili i kontrolirali dok je upravljao vozilom marke Peugeot, registarskih oznaka …, da bi se naknadnim vještačenjem utvrdilo da zelena biljna materija, neto mase 2,150 grama, sadrži psihoaktivnu komponentu tetrahidrokanabinol (THC) u udjelu većem od zakonom propisanog, te predstavlja opojnu drogu Cannabis, a Cannabis i Tetrahidrokanabinol (THC) se nalaze na Popisu opojnih droga, psihotropnih tvari, biljaka iz kojih se može dobiti opojna droga i prekursor Zakona o sprječavanju i suzbijanju zloupotrebe opojnih droga („Sl. glasnik BiH“ broj 8/06, 103/08 i 51/11).

	Dakle, neovlašteno posjedovao opojnu drogu.

	Čime da je počinio kazneno djelo Posjedovanje i omogućavanje uživanja opojnih droga iz čl. 239. st. 3. KZ F BiH.

Istovremeno predlažem da se u smislu odredbi čl. 78. st. 1. KZ F BiH, u vezi sa odredbom čl. 239. st. 4. KZ F BiH osumnjičenom L. L. izrekne mjera sigurnosti oduzimanja predmeta, tako što će se od istog trajno oduzeti jedna prozirna PVC vrećica u kojoj se nalazi zelena suha NN biljna materija, o čemu je sačinjen zapisnik o dobrovoljnoj predaji predmeta PU Široki Brijeg, broj: … od 14.10.2025. godine, kojeg prati potvrda o privremenom oduzimanju predmeta, broj: … od 14.10.2025. godine, koji se po naredbi Općinskog suda u Širokom Brijegu, broj … od 20.10.2025. godine, čuvaju pod kontrolom PU Široki Brijeg do okončanja kaznenog postupka ili dok sud ne odluči drugačije, jer su to predmeti kojim je kazneno djelo počinjeno, odnosno predmet – opojna droga koja se obvezno oduzima od počinitelja.


3

